Dolores Reyes

Dolores Reyes (Buenos Aires, Argentina, 1978) argentinar idazle, irakasle eta feminista da. 2019an, Cometierra, bere lehen eleberria argitaratu zuen, kritika eta salmenta aldetik harrera ona izan zuena eta hamar hizkuntza baino gehiagotara itzuli zena. Feminizidioaren trataera, genero indarkeria Latinoamerikan eta amatasuna ziren bere lanetan lantzen zituen gaiak.

 Formazioa eta ibilbidea 
Dolores Reyes 1978. urtean jaio zen Buenos Airesen, Argentinan. Lehen Hezkuntzako Irakasletza ikasi zuen Eskola Normal 10ean, eta Grekoa eta Kultura Klasikoak Buenos Aireseko Unibertsitatean.

2019an, Selva Almada idazle argentinarraren idazketa-tailerrean parte hartu ondoren, bere lehen eleberria argitaratu zuen, Cometierra. Liburuak kritikaren eta salmenten aldetik arrakasta handia jaso zuen, bai Argentinan eta baita mundu osoan ere. Harper Collins argitaletxeak itzuli eta argitaratu zuen ingelesez, Solferinok italieraz, Reditions de l´Observatoire-k frantsesez, HitzaForlag-ek suedieraz eta Mova-k polonieraz. Hainbat saritan finalista izan zen, esaterako Medifé-Filba Fundazioa Saria, Silverio Cañada Memoriala, Mario Vargas Llosa  Bi Urteko Eleberri Saria eta Sara Gallardo Saria.

2023an, idazleak bere bigarren eleberria argitaratu zuen, Miseria, Cometierraren jarraipena.

 Bizitza pertsonala 
Reyesek zazpi seme-alaba ditu. Idazteari eta amatasunari buruz, esan zuen: «Zaila da hainbeste umerekin eta hainbeste jarduerarekin denbora hartzea, baina beste inor baino lehen altxatzen saiatzen naiz, kafe bat prestatu eta idazten dut. Oso emankorra egin izan zait beti, eta, egunez egun, fruituak uzten ari da».

 Eraginak 
Berarengan eragina izan duten idazle garrantzitsuenen artean, Herman Hesse, Juan Jose Saer, Antonio Di Benedetto, Leonardo Oyola, Alejandra Pizarnik, Alice Munro, Libertad Demitrópulos, Sara Gallardo eta Silvina Ocampo aipatu zituen. Horrez gain, Gabriela Cabezón Cámara, Selva Almada, Mariana Enríquez eta Samanta Schweblin egileak «asko» irakurri zituela esan zuen, eta Camila Sosa Villada, Belén López Peiró, Guadalupe Nettel, Fernanda Melchor, María Fernanda Ampuero, Mónica Ojeda, Lina Meruane eta Leila Guerriero miresten zituela.

 Lanak 

 Eleberria 

 Cometierra (2019, Sigilo)
 Miseria (2023, Alfaguara)

 Erreferentziak 

 Ikus, gainera 

 Kanpo estekak 

Kategoria:Argentinarrak
Kategoria:Emakume idazleak
Kategoria:Emakume eleberrigileak
Kategoria:Buenos Airesko Unibertsitateko ikasleak
Kategoria:XXI. mendeko emakume idazleak